จงเสนอไอเดีย เทคนิคการบริหารเงิน เมื่อวางแผนเกษียณช่วง COVID-19
เทคนิคในการบริหารเงินเพื่อเป้าหมายเกษียณในช่วง COVID-19 มีหลักการ คือ ปล่อยให้เป็นไปตามกลไกตลาด อาจมีขึ้นและลงเป็นเรื่องธรรมดา ดังนั้น ควรเน้นการสร้างเสถียรภาพการลงทุนของตัวเอง โดยใช้แนวทางการบริหารการเงินเพื่อการเกษียณในช่วงวิกฤติ ดังนี้

1. กระจายการลงทุน คือ การกระจายความเสี่ยง ด้วยการไม่ลงทุนในสินทรัพย์ใดสินทรัพย์หนึ่งทั้งหมด ดังนั้น การลงทุนจึงต้องเลือกสินทรัพย์ลงทุนให้มีความหลากหลาย หรือแม้กระทั่งการลงทุนในสินทรัพย์ชนิดเดียวกันก็สามารถกระจายได้ในมิติต่าง ๆ เช่น มิติของพื้นที่ ภูมิภาค หรือประเทศ และมิติของอุตสาหกรรม เป็นต้น เพราะในช่วง COVID-19 จะมีกลุ่มอุตสาหกรรมที่ให้ผลตอบแทนที่ดีและไม่ดี ดังนั้น หากมีการกระจายการลงทุนที่ดี จะทำให้สามารถปรับสมดุลของผลตอบแทนและความผันผวนที่อาจเกิดขึ้นกับพอร์ตลงทุนได้
 2. เชื่อมั่นในการลงทุนระยะยาว โดยปกติแล้ว ลักษณะของสินทรัพย์ลงทุนที่ดี ถึงแม้ว่าจะมีความผันผวน แต่หากยังมีอนาคตที่ดีอยู่ แปลว่า ราคาก็จะกลับมาและเติบโตได้ ซึ่งนักวางแผนการเงินจะให้คำแนะนำว่า หากมีระยะเวลาในการลงทุนระยะยาว เช่น การวางแผนเพื่อเกษียณ ขอให้ลงทุนต่อไปตามแผน เพราะมีเวลาเพียงพอที่จะทำให้เงินลงทุนกลับมาได้และสะสมดอกผลของการเติบโตต่อไป
 3. ทบทวนแผนการลงทุน เมื่อถึงเวลาที่กำหนดไว้ โดยเฉพาะการทบทวนแผนการลงทุนเมื่อเข้าใกล้เป้าหมายเกษียณแล้ว หลักการ คือ ควรลดสินทรัพย์ที่มีความเสี่ยงสูงเมื่อเข้าใกล้เป้าหมาย เพื่อจำกัดขอบเขตความเสียหายของพอร์ตลงทุน

อย่างไรก็ตาม แม้เศรษฐกิจยังมีความไม่แน่นอน และความผันผวนกับการลงทุนเป็นเรื่องที่มาคู่กันเสมอ ซึ่งเป็นสิ่งที่ไม่สามารถควบคุมได้ แต่สิ่งที่ทุกคนสามารถจัดการได้ เพื่อควบคุมความเสี่ยงให้เหมาะสม นั่นคือ การกระจายการลงทุนให้มีความหลากหลาย เพื่อช่วยกระจายความเสี่ยงและมีความยืดหยุ่นในการลงทุน
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน